Hvem kan bli Wildcard? | NAL
Tekst Fagavdelingen NAL Sist oppdatert 22.11.2017
Vi oppfordrer unge arkitektvirksomheter med partnere under 40 år i etablerings- eller oppbyggingsfasen til å registrere seg.
(Wildcard, subst.,am.-eng.) I sportssammenheng betyr Wildcard en uprøvd spiller som får mulighet til å delta på like fot med etablerte spillere. Det vesentlige for Wildcard-spillerene er ikke nødvendigvis å vinne, men å delta, og slik kunne oppøve ferdigheter og kompetanse. Betegnelsen Wildcard og Wildcardkontor brukes om arkitektkontor i etableringsfasen. I arkitektursammenheng vil det bl.a. bety å kunne stille sammen eller på linje med etablerte aktører i bransjen.
Wildcardlisten er en informasjonsdatabase. Et stort mangfold av kontorer vil møte kriteriene for å kunne registrere seg, derfor er ikke Wildcarddkontorene en ensartet gruppe. De som registrerer seg blir synlige for potensielle oppdragsgivere gjennom databasen og vil bli inkludert i tiltak som Wildcardordningen igangsetter.
Må ha et foretak innen arkitektur eller landskapsarkitektur
Foretaket må være registrert i Norge, med arbeidssted i Norge
Alle partnere må være under 40 år
Gjennomsnittlig omsetning på under 5 millioner kroner pr år de siste 3 årene.
Dersom et foretak er registert i én selskapsform eller navn under en konstellasjon og senere velger å endre navn eller selskapsform vil det være det opprinnelige etableringsåret som vil gjelde for Wildcardlisten. Eks: Hvis et foretak registrert i Wildcardlisten endrer selskapsform fra feks enkeltmannsforetak til feks AS, kan den nye selskapsformen ikke registreres på nytt i Wildcardlisten og starte på null når det gjelder etableringsår.
Grensetilfeller vil bli behandlet. Ta kontakt med prosjektleder om du har spørsmål knyttet til dette.